


**MOLD TOWN COUNCIL**

**CYNGOR TREF YR WYDDGRUG**

****

**www.moldtowncouncil.org.uk**

Town Hall

Earl Road

Mold

Flintshire

CH7 1AB

Telephone: 01352 758532

Fax: 01352 755804

Neuadd y Dref

Ffordd yr Iarll

Yr Wyddgrug

Sir y Fflint

CH7 1AB

Ffộn: 01352 758532

Ffacs: 01352 755804

# Aelodau Cyngor Tref Yr Wyddgrug

22ain Mai 2025

Aelodau’r Cyngor

Annwyl Gynghorydd

Fe’ch gelwir trwy hwn i gyfarfod Cyngor Tref yr Wyddgrug a gynhelir am **6.00pm Ddydd Mercher 28ain Mai, 2025** yn Swyddfeydd Cyngor Tref Yr Wyddgrug, Uned 10, Canolfan Daniel Owen, Yr Wyddgrug CH7 1AP. Bydd y cyfarfod ar gael hefyd drwy Gynhadledd Fideo fel cyfarfod hybrid, gwelwch y ddolen isod

Yn gywir iawn,



Clerc y Dref a Swyddog Cyllid

## AGENDA

**CYFRANOGAETH Y CYHOEDD**

Mae ymrwymiad gan Gyngor Tref yr Wyddgrug i ymgysylltu â’r gymuned ac felly mae’n estyn croeso cynnes i aelodau’r cyhoedd i’r cyfarfod hwn. Mae Rheolau Sefydlog Cyngor Tref yr Wyddgrug yn caniatáu clustnodi 15 munud o dan yr eitem ‘Cyfranogaeth y Cyhoedd’ ar yr agenda gan ddyrannu hyd at 5 munud fesul pwnc.

Mae’n rhaid i’r rhai sydd eisiau cyfarch y cyfarfod o dan Gyfranogaeth y Cyhoedd:

* Roi gwybod i Glerc y Dref eu bod eisiau siarad, a hynny erbyn 4.30pm ar y diwrnod cyn cyfarfod y Cyngor Tref.
* Gyfeirio pob sylw/cwestiwn at gadeirydd y cyfarfod.

Dylai aelodau’r cyhoedd nodi y bydd y cyngor ond yn trafod pynciau sydd wedi eu cyhoeddi ar yr agenda, a dim ond am y rhain y gall wneud penderfyniadau. Os na fydd unrhyw faterion yn cael eu codi, bydd cyfarfod y Cyngor Tref yn cychwyn am 6pm.

**1. YMDDIHEURIADAU AM ABSENOLDEB**

**2. DATGANIADAU O DDIDDORDEB**

**Derbyn** unrhyw ddatganiadau o ddiddordeb sy’n hysbys am eitemau ar yr agenda.

**3. CYHOEDDIADAU’R MAER**

**Derbyn** Cyhoeddiadau’r Maer

**4. COFNODION**

4.1 **Derbyn** Cofnodion Cyfarfod y Cyngor Tref a gynhaliwyd ar 23ain Ebrill 2025 (ynghlwm) a’u cymeradwyo fel cofnod cywir

4.2 **Derbyn** Cofnodion Cyfarfod y Pwyllgor Personél a gynhaliwyd ar 28ain Ebrill 2025 (ynghlwm) a’u cymeradwyo fel cofnod cywir

4.3 **Derbyn** Cofnodion Cyfarfod y Pwyllgor Cynllunio a gynhaliwyd ar 15fed Ebrill 2025 (ynghlwm) a’u cymeradwyo fel cofnod cywir

4.4 **Derbyn** Cofnodion Cyfarfod Blynyddol y Cyngor Tref a gynhaliwyd ar 7fed Mai 2025 (ynghlwm) a’u cymeradwyo fel cofnod cywir

4.5 **Derbyn** Cofnodion Cyfarfod y Pwyllgor Datblygu ac Adfywio Cymuned a gynhaliwyd ar 13eg Mai 2025 (ynghlwm) a’u cymeradwyo fel cofnod cywir.

**5. GOHEBIAETH:**

**Nodi**’r ohebiaeth ddilynol a dderbyniwyd ac **ystyried** lle bo raid pa gamau gweithredu sy’n angenrheidiol:

(i) Ymgynghoriad Llywodraeth Cymru ar gynigion i wella gweinyddiaeth a gorfodiad y Dreth Gyngor yng Nghymru. Mae’r cynigion yn cynnwys:

* Newid y gyfraith i greu proses orfodi fwy teg, eglur ac effeithiol ar gyfer Treth Gyngor sydd heb ei thalu
* Darparu arweiniad i helpu cynghorau i gasglu’r Dreth Gyngor mewn ffordd fwy teg a chynaliadwy.

Gwahoddir ymatebion erbyn 23ain Gorffennaf 2025.

**6. RHESTR WEITHREDU**

**Nodi’r** Rhestr Weithredu sydd ynghlwm.

**7. ADRODDIAD SWYDDOGION**

(i) **Derbyn** adroddiad gan y Swyddog Digwyddiadau ac Ymgysylltu Cymunedol (ynghlwm).

(ii) **Derbyn** adroddiad gan Glerc y Dref a’r Swyddog Cyllid(ynghlwm).

**8. BASGEDI CROG**

**Ystyried** yr adroddiad sydd ynghlwm gan y Swyddog Digwyddiadau a Chymuned yn dilyn cyfarfod gyda’r contractwyr newydd sy’n darparu basgedi crog yr haf.

**9. CYNHADLEDD UN LLAIS CYMRU**

**Derbyn** diweddariad ar lafar gan y Cynghorydd Teresa Carberry wedi iddi fynychu Cynhadledd a Seremoni Wobrwyo Un Llais Cymru.

**10. Y BWRDD HANESYDDOL YNG NGHANOLFAN DANIEL OWEN**

Mae’r Cynghorydd Haydn Jones wedi gofyn am **drafodaeth** a **phenderfyniad** amy Bwrdd Hanesyddol sydd yng Nghanolfan Daniel Owen (mae lluniau ynghlwm er gwybodaeth).

**11. CYNNIG GAN Y CYNGHORYDD NANETTE DAVIES**

CYNNIG: Ymchwilio Gwelliannau i Barc Maes Bodlonfa. (Mae adroddiad ynghlwm).

**12. YR ASESIAD O RISG TÂN**

Ystyried yr Asesiad o Risg Tân sydd ynghlwm.

**13. DEDDF AMGYLCHEDD CYMRU 2016**

**Ystyried** Cynllun Gweithredu Bioamrywiaeth – Cyngor Tref Yr Wyddgrug ar gyfer 2022-2025 (ynghlwm).

**Ystyried** Polisi Bioamrywiaeth ac Amgylchedd – Cyngor Tref Yr Wyddgrug – DRAFFT (ynghlwm).

**14. ARGYMHELLIAD GAN Y PWYLLGOR PERSONÉL**

**Ystyried** yr argymhellion sydd ynghlwm gan y Pwyllgor Personél.

**15. MASNACH DEG YR WYDDGRUG**

**Ystyried** sefyllfa Cyngor Tref yr Wyddgrug mewn perthynas â phresenoldeb cynrychiolwyr yng nghyfarfodydd Masnach Deg yr Wyddgrug, ac egluro gan bwy mae’r cyfrifoldeb am Weithgor Masnach Deg Yr Wyddgrug.

**16. HYSBYSIAD AM BENDERFYNIADAU CYNLLUNIO**

**Nodi**’r adroddiad sydd ynghlwm.

**17. CYFRIFON/TALIADAU**

**Cymeradwyo’r** amserlenni sydd ynghlwm sy’n dangos y cyfrifon i gyd – Mis 1, yn nodi bod taliadau’n cael eu gwneud yn unol â galluoedd cynghorau lleol.

**18. EITHRIO’R CYHOEDD A’R WASG**

**Ystyried** eithrio’r cyhoedd a’r wasg o’r cyfarfod er mwyn caniatáu trafodaeth am faterion cyfrinachol.

**19. DYFYNBRISIAU YSWIRIANT**

**Ystyried** y dyfynbrisiau Yswiriant sydd ynghlwm ar gyfer y Cyngor Tref – mae’r yswiriannau cyfredol yn dod i ben ar 31ain Mai 2025.

**NODWCH:**

Mae caniatâd i aelodau’r wasg a’r cyhoedd fynychu’r cyfarfod hwn (ond ni chânt siarad heblaw eu bod wedi trefnu hynny o flaen llaw gyda Chlerc y Dref a’r Swyddog Cyllid).

**CYFARWYDDIADAU ZOOM**

<https://us02web.zoom.us/j/89282178432?pwd=30a4yPzsufbbWdZq8oKW7hlPAgb5Ut.1>

ID y Cyfarfod: 892 8217 8432

Cyfrinair: 417632